Document ID: 32004R1766

KOMISIJAS REGULA (EK) Nr. 1766/2004
(2004. gada 13. oktobris),
ar kuru groza Regulu (EK) Nr. 2199/2003, ar ko paredz pārejas posma pasākumus Padomes Regulas (EK) Nr. 1259/1999 par vienoto platībmaksājuma shēmu Čehijai, Igaunijai, Kiprai, Latvijai, Lietuvai, Ungārijai, Maltai, Polijai, Slovēnijai un Slovākijai piemērošanai par 2004. gadu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 41. panta pirmo daļu,
tā kā:
(1)
Ar Komisijas Regulu (EK) Nr. 2199/2003 (1) ir noteikti pārejas posma pasākumi vienoto platībmaksājuma shēmu Čehijai, Igaunijai, Kiprai, Latvijai, Lietuvai, Ungārijai, Maltai, Polijai, Slovēnijai un Slovākijai par 2004. gadu (turpmāk - “jaunās dalībvalstis”). Jo īpaši 8. panta 1. punktā paredzēts, ka maksājumi jāveic vienreiz gadā laika posmā no 2004. gada 1. decembra līdz 2005. gada 30. aprīlim.
(2)
Lai izvairītos no naudas plūsmas riska 2004. gada sējas periodā, ko izraisa pāreja no pirmsiestāšanās atbalsta režīmiem, kuri nodrošināja dažādu veidu atbalstu, datums, ar kuru jaunās dalībvalstis, kuras izmanto vienoto platībmaksājumu shēmu, sāk veikt maksājumus lauksaimniekiem par 2004. gadu, ir 2004. gada 16. oktobris.
(3)
Tāpēc attiecīgi ir jāgroza Regula (EK) Nr. 2199/2003.
(4)
Šajā regulā noteiktie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2199/2003 8. panta 1. punktu aizstāj ar šādu punktu:
“1. Maksājumi jāveic vienreiz gadā laika posmā no 2004. gada 16. oktobra līdz 2005. gada 30. aprīlim.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 16. oktobrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 13. oktobrī

Labels: 15
5
6